Þær voru heldur betur að flýta sér gæsirnar sem blaðamaður Skessuhorns ók fram á við sunnanvert Snæfellsnes kvöld eitt í vikunni . Þær skunduðu óhræddar yfir veginn með ungahópa sína , í átt að næsta vatni , enda tími til kominn fyrir ungana að æfa sundtökin . Rétt er að vara vegfarendur við hópum anda og gæsa því einmitt þessa dagana eru ungar að yfirgefa hreiðrin og eiga því oft leið yfir vegina .